**Adóelőleg-nyilatkozat a 2020. évi adóelőleg meghatározása során figyelembe vehető költségekről**

A nyilatkozatot adó magánszemély

neve: ………………………………………………………….

adóazonosító jele: ⎕⎕⎕⎕⎕⎕⎕⎕⎕⎕

adószáma: ⎕⎕⎕⎕⎕⎕⎕⎕—⎕—⎕⎕

**A számomra kifizetésre kerülő összegből az adóelőleg alapjának megállapításához a következő nyilatkozatot teszem:**

1. Az önálló tevékenységből származó bevétel adóelőlegének megállapítása során

- a 10 százalékos költséghányad alkalmazását kérem. ⎕

vagy

- a bevételből …………………… Ft felmerülő, elismert költség levonását kérem.

1. Az önálló tevékenységemre tekintettel kapott költségtérítés adóelőlegének megállapítása során

- a 10 százalékos költséghányad alkalmazását kérem. ⎕

vagy

- a bevételből …………………… Ft felmerülő, elismert költség levonását kérem.

1. A nem önálló tevékenységemre tekintettel kapott költségtérítés adóelőlegének megállapítása során a bevételből …………………… Ft felmerülő, elismert költség levonását kérem.
2. Az adóelőleg megállapítása során az igazolás nélkül elszámolható költség levonását kérem

- az önálló tevékenységre tekintettel kapott költségtérítés összegéből ⎕

- a nem önálló tevékenységre tekintettel kapott költségtérítés összegéből.⎕

1. Nyilatkozom, hogy a lakás bérbeadásából származó bevétel megállapításakor alkalmazom az Szja törvény 17. § (5) bekezdését. ⎕
2. Belföldi közúti árufuvarozásban és személyszállításban gépkocsivezetőként és árukísérőként foglalkoztatott személyként a belföldi hivatalos kiküldetés címén kapott bevételből igazolás nélkül elismert költségként napi 3000 forint napidíj-átalány levonását kérem. ⎕
3. Nemzetközi közúti árufuvarozásban és személyszállításban gépkocsivezetőként vagy árukísérőként foglalkoztatott személyként a külföldi kiküldetés (külszolgálat) címén kapott bevételből (a napidíjból) igazolás nélkül elismert költségként napi 60 eurónak megfelelő forintösszeg (legfeljebb a napidíj erejéig történő) levonását kérem. ⎕
4. A fenti nyilatkozatomat annak visszavonásáig kérem figyelembe venni az adóévben. ⎕

Kelt:……………………………………

 ………………………………………

 magánszemély aláírása

**9.** A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

A kifizető, munkáltató megnevezése: ………………………………………………….…….

A kifizető, munkáltató adószáma: ⎕⎕⎕⎕⎕⎕⎕⎕—⎕—⎕⎕

Kelt:……………………………………

 ……………………………………………

 Cégszerű aláírás

**Tájékoztató**

**a költségekről szóló adóelőleg-nyilatkozathoz a 2020. évben**

**Tisztelt Adózó!** Ezt a nyilatkozatot két példányban töltse ki és járandóságainak számfejtése előtt adja át a kifizetőnek. A nyilatkozat tartalmát érintő bármely változás esetén Ön köteles haladéktalanul új nyilatkozatot tenni, vagy a korábbi nyilatkozatot visszavonni. A nyilatkozat egyik példányát a kifizetőnek, másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül megőriznie. A tevékenységgel összefüggésben felmerülő kiadásokat igazoló bizonylatokat a kifizetőnek bemutatni nem kell, azokat csak meg kell őrizni.

***Figyelmeztetés:*** *Ha Ön tételes igazolással elszámolható költség levonását kéri, és a nyilatkozat alapján levont költség a nyilatkozat szerinti költség 5 százalékával meghaladja az adóbevallásban utóbb elszámolt, ténylegesen igazolt költséget, akkor 39 százalék, továbbá ha emiatt az adóbevallás alapján 10 ezer forintot meghaladó befizetési különbözet is mutatkozik, a befizetési különbözet után 12 százalék különbözeti-bírságot is fizetnie kell.*

**A kifizetőnek nem kell adóelőleget megállapítania az őstermelői tevékenységből származó bevételből, ha a magánszemély bemutatja az adóévre hitelesített értékesítési betétlapját, vagy – ha családi gazdálkodó (gazdálkodó család tagja) – az e jogállását igazoló okiratát. A kifizetőnek a vállalkozói bevételből sem kell adóelőleget megállapítania feltéve, hogy az egyéni vállalkozó a bizonylaton feltünteti a vállalkozói jogállását bizonyító közokirat számát.**

**Az 1. ponthoz:** Az önálló tevékenységéből származó bevételéből (például a megbízási díjból) az adóelőleg alapjának megállapításához Ön kétféle költséglevonást kérhet: a 10 százalékos költséghányad, vagy a tételes költségelszámolás szerinti költség figyelembevételét. A tételes költségelszámolás alkalmazása esetén az adóelőleg megállapítása során a kifizető által figyelembe vehető költség legfeljebb a bevétel 50 százaléka lehet. Ha az igazoltan felmerült költsége az előbbiek 50 százalékát meghaladja, azt év végén az adóbevallásában érvényesítheti.

**Ha ezt a Nyilatkozatot Ön nem teszi meg, és más igazolás nélkül elszámolható költségek nem merülnek fel, a kifizető önálló tevékenység esetén automatikusan a 10 százalékos költséghányadot alkalmazza, azaz a bevétel 90 százalékát tekinti az adóelőleg megállapítása során jövedelemnek.**

A 10 százalékos költséghányad, vagy a tételes költségelszámolás szerinti költség elszámolását Önnek az adóévben valamennyi önálló tevékenységből származó bevételére – az önálló tevékenységre tekintettel kapott költségtérítést is beleértve – azonosan kell alkalmaznia. Ha azonban az adóelőleg-alapok meghatározása a 10 százalék költséghányad levonásával történt, Ön utóbb az adóbevallásában az adóalap meghatározásához alkalmazhatja a tételes költségelszámolást, feltéve, hogy a bevallásban a 10 százalék költséghányad levonását más bevételeinek egyikénél sem érvényesíti. Azonban, ha az adóelőlegnél tételes költségelszámolásról nyilatkozott, akkor az év végi adóbevallásában nem alkalmazhatja a 10 százalékos költséghányadot.

**A 2. ponthoz:** Az 1. pontban leírtak irányadóak az önálló tevékenységre tekintettel kapott költségtérítésre is azzal az eltéréssel, hogy az 50 százalékos korlát a költségtérítésre nem vonatkozik.

**A 3. ponthoz:** A nem önálló tevékenységből (például munkaviszonyból) származó bevétel esetén költségnyilatkozatot csak akkor lehet adni, ha a kifizető, a munkáltató költségtérítést (is) fizet. **Ha Ön nem kér költséglevonást és nem merül fel a törvény által igazolás nélkül elismert költsége sem, akkor a költségtérítés teljes összegét figyelembe kell venni az adóelőleg-alap meghatározása során.**

**A 4. ponthoz:** Ön nyilatkozhat úgy is, hogy az önálló, illetve a nem önálló tevékenységgel összefüggésben kapott költségtérítés összegéből az igazolás nélkül elszámolható költség levonását kéri. Ilyen esetben minden további költséget elszámoltnak kell tekinteni, vagyis a bevétellel szemben sem költséghányad, sem pedig további elismert költség nem vehető figyelembe.

**Az 5. ponthoz:** A bérbeadó magánszemélynek lehetősége van arra, hogy a lakás bérbeadásából származó bevételéből levonja az általa más településen bérbevett lakás ugyanazon évben igazoltan megfizetett bérleti díját. A bevétel ilyen címen azonban csak abban az esetben csökkenthető, ha a bérbeadás, illetve a bérbevétel időtartama meghaladja a 90 napot és a bérbevett lakással összefüggésben a magánszemély más tevékenységből származó bevételével szemben nem számol el költséget, vagy az igazoltan megfizetett bérleti díjat számára még részben sem térítik meg (Szja tv. 17. § (5) bekezdés).

2019. január 1-jétől Önnek lehetősége van nyilatkozni a kifizetőnek minősülő bérbevevő felé, hogy az előzőekben említett szabályt alkalmazza. A nyilatkozat megtétele esetén a kifizetőnek nincs adóelőleg megállapítási kötelezettsége, azonban, ha a lakás bérbeadásából mégis származik adóköteles jövedelme, e jövedelem után az adóelőleget Önnek kell megállapítania és a juttatás negyedévét követő hónap 12-éig megfizetnie.

**Az 6. ponthoz:** Ha Ön belföldi árufuvarozásban és személyszállításban gépkocsivezetőként vagy árukísérőként foglalkoztatott személyként teszi meg ezt a nyilatkozatot, akkor a napi 6 órát meghaladó időtartamú belföldi hivatalos kiküldetés címén kapott bevételéből igazolás nélkül elismert költségként napi 3000 forint napidíj-átalány levonását kérheti. A belföldi hivatalos kiküldetést teljesítő munkavállaló költségtérítéséről szóló 437/2015. (XII. 28.) Korm. rendelet tartalmazza a belföldi hivatalos kiküldetést teljesítő munkavállalóknak kiküldetéssel összefüggésben adható napidíj általános szabályait, valamint külön rendelkezést fogalmaz meg a belföldi közúti árufuvarozásban és személyszállításban gépkocsivezetőként és árukísérőként foglalkoztatott munkavállalók napidíj-átalányára vonatkozóan. Ezzel összefüggésben az Szja törvény úgy rendelkezik, hogy a 3000 forintos napidíj-átalány igazolás nélkül elismert költségként levonható az ekként foglalkoztatott magánszemély bevételéből, feltéve hogy ezen kívül a magánszemély kizárólag a gépjármű belföldön történő üzemeltetéséhez közvetlenül kapcsolódó és számlával, más bizonylattal igazolt költségek elszámolására jogosult, és ezt az elszámolási módszert alkalmazza. E rendelkezés alkalmazásában az engedélyhez kötött belföldi közúti közlekedési szolgáltatással esik egy tekintet alá az a saját célra folytatott (saját számlás) áruszállítási, személyszállítási tevékenység is, amely más személy részére jogszerűen csak engedélyhez kötött belföldi közúti közlekedésként lenne nyújtható.

Akkor számolható el ilyen címen napidíj, ha a távollét időtartama a napi hat órát meghaladja és a munkáltató a kiküldetésre nem alkalmazza a Korm.rendelet 3. §-ában foglaltakat és a kiküldetés többletköltségeire tekintettel más juttatást (ideértve különösen a szállásra, utazásra fordított kiadások megtérítését) nem ad.

**A 7. ponthoz:** Ha Ön ezt a nyilatkozatot munkaviszonyban külszolgálaton lévő, vagy kifizető által elrendelt külföldi kiküldetésben lévő nemzetközi árufuvarozásban és személyszállításban közreműködő gépkocsivezetőként, árukísérőként teszi meg, a külföldi kiküldetés (külszolgálat) címén kapott bevételéből (a napidíjból) igazolás nélkül elismert költségként – a 285/2011. (XII. 22.) Korm. rendelet alapján – **napi 60 eurónak megfelelő forintösszeg** vonható le. Ebben az esetben kizárólag a gépjármű külföldön történő üzemeltetéséhez közvetlenül kapcsolódó és számlával, más bizonylattal igazolt költségeket számolhatja el, azaz nem számít elismert költségnek a külföldi szállás díjára fordított összeg.

**Az 8. ponthoz:** Ha Ön ezt a Nyilatkozatot megteszi, az 1-7. pontban tett nyilatkozatát a kifizető, a munkáltató az adóéven belül folyamatosan, a nyilatkozat visszavonásáig figyelembe veszi. Ha ezt a nyilatkozatot nem teszi meg, a kifizető, a munkáltató az 1-7. pontban tett nyilatkozatát csak az adott kifizetésre vonatkozóan veszi figyelembe.

**A 9. ponthoz:** Ezt a pontot a kifizető, a munkáltató tölti ki.